eKapija | Leskovac rekonstruiše škole i sportske objekte tokom 2018.\nIzvor: eKapija | Četvrtak, 08.03.2018.| 09:59\nLeskovac rekonstruiše škole i sportske objekte tokom 2018.\nU Leskovcu je nedavno rekonstruisano Odeljenje za infektivne bolesti Opšte bolnice. Radovi vredni oko 45 miliona dinara, koji su počeli u oktobru prošle godine, završeni su 11. februara.\nKako su eKapiji rekli u Gradskoj upravi Leskovca, ovo je jedan od projekata unapređenja energetske efikasnosti planiranih za ovu godinu, koje finansira Kancelarija za upravljanje javnim ulaganjima. U toku je i energetska sanacija i adaptacija objekta Osnovne škole Josif Kostić u Leskovcu, vredna skoro 70 miliona dinara.\n- Zaključkom Vlade Srbije od septembra 2017. godine, preko Kancelarije za upravljanje javnim ulaganjima odobreni su i projekti rekonstrukcije Centra za socijalni rad (vrednost oko 40 miliona dinara sa PDV-om), Trgovinsko-ugostiteljske škole i Škole za tekstil i dizajn. Radovi na ove dve škole vredni su ukupno 36 miliona dinara, ali je u toku dopuna projekata, pa će vrednost verovatno biti i znatno veća. Opšta bolnica u Leskovcu takođe planira rekonstrukciju cele zgrade, koja će koštati oko 12 mil EUR - navode iz Odeljenja za društvene delatnosti i lokalni razvoj Grada Leskovca.\nU planu za ovu godinu je i završetak gradnje dva sportska objekta.\nNakon završene prve faze izgradnje fiskulturne sale OŠ Vožd Karađorđe (vredne 13 miliona dinara), raspisana je javna nabavka za nastavak radova. Otvaranje ponuda zakazano je za 13. mart, nakon čega bi trebalo da počnu radovi.\nTakođe, za završetak sportske hale Dom partizana iz budžeta Republike Srbije za 2018. godinu izdvojeno je 60 miliona dinara, dok je Grad Leskovac obezbedio dodatnih 10 miliona dinara iz lokalnog budžeta.\nOdeljenje za društvene delatnosti i lokalni razvoj Gradske uprave Leskovca\nOsnovna škola Josif Kostić Leskovac\nTrgovinsko ugostiteljska škola Leskovac\nelektrifikacija polja u Leskovcu\nOŠ Vožd Karađorđe Leskovac\nsportska hala Dom partizana Leskovac


Miss srpske dijaspore SAD 2020: Ko su najlepše devojke? - Aktuelnosti US\nFinale izbora za Miss srpske dijaspore SAD 2020 održaće se 26. septembra online, usled situacije nastale epidemijom koronavirusa. Naša ekipa ispratila je pripreme i upoznala se sa učesnicama, koje vam u daljem tekstu predstavljamo.\nIzbor organizuje American Serbian Association for Prosperity (A.S.A.P.), neprofitna organizacija iz Los Anđelesa. Pravo na učešće imale su sve devojke srpskog porekla od 18 do 29 godina, koje žive, rade ili studiraju u Sjedinjenim Američkim Državama.\nDosad se pokazalo da je interesovanje veliko. Između ostalog, tri prvoplasirane devojke dobijaju veoma vredne poklone. Pored toga, najbolje plasirana devojka, koja je ujedno i državljanka Republike Srbije, osim titule najlepše devojke u američkoj dijaspori, dobiće još jednu priliku. Ona će biti učesnica finalnog izbora za Miss Srbije 2020, koji će se održati krajem oktobra u Beogradu.\nNa sledećem videu možete pogledati ko su najlepše devojke srpske dijaspore u Americi. Predstavljeno je šest mladih i lepih devojaka koje imaju isti cilj – da postanu Miss srpske dijaspore SAD 2020.\nKandidatkinje iz Čikaga su Jelisaveta Ranđelović (18), Nina Jovičić (22), Tina Jovanović (21), Ivana Marković (24), Marina Bičanin (19) i Tijana Živanović (23). Ove devojke, pune entuzijazma, se u veseloj atmosferi pripremaju za veliki događaj koji sledi.\nSa njima je i Nensi Pešić, prva pratilja Ms. Woman Kalifornije, ali i jedan od članova izbornog komiteta izbora za Miss srpske dijaspore. Kako navodi na početku videa, u Čikago je došla kao trener kako bi upoznala kandidatkinje sa pravilima izbora, ali i kako bi im pružila potrebnu podršku.\nInformacije o izboru, kandidatkinjama, žiriju i sve što vas zanima možete naći putem ovog linka. Takođe, aktuelne informacije dostupne su i na Facebook stranici.\nPIŠE: BOJANA TODIĆ FOTO: IQLTURA\nTags: Videopriprememiss serbian diaspora usa 2020Miss srpske dijaspore 2020kandidatkinjenajlepše devojke26. septembarizbor za Miss\nZahteve za bankrot podnelo devet svetski poznatih restorana


MIlica Gudzulic\t 28.01.2019. 19:13h\nLuka Raco u nastavku "Sinđelića" zaljubljuje se u devojku čiji je lik oživela pevačica Sara Jovanović. Kako ističe, pevačica se odlično snašla na glumačkom polju, a onda je progovorio i o vatrenim poljupcima koje su kao par sa ekrana razmenjivali.\n"Do skoro je Sara snimala sa nama, tako da mogu da kažem da je postala koleginica u glumačkom polju. Kao glumica se snašla odlično, za mjuzikle bi bila fenomenalna", počeo je on, pa nastavio: "Moram da priznam da igra moju devojku u seriji, ali o tom - potom, videće gledaoci šta se tu sve izdešavalo i kakav rasplet će imati u seriji", iskren je bio on.\n"Sara kako se ljubi? To ćete videti na malim ekranima. Džentlmen sam i moram to da zadržim za sebe", izjavio je glumac i pokupio brojne simpatije nežnijeg pola manirima, a verovatno i oduševio Saru.\nInače, Luka do sada nikada nije želeo da javno da predstavi svoju devojku, ali na pitanja da li mu se nekada desilo da sanja bivše, kao i da li je trenutno slobodan, rekao je:\n"Ne sanjam bivše, ako se nešto završilo onda je kraj. Sadašnju devojku nemam, slobodan sam. Potrudiću se sam da nađem, mislim da bi oglas privukao bespotrebno neki broj ljudi sa kojima se ne bi poklopio", zaključio je on.\nPOSLEDNJU ULOGU ODIGRAO JE UZ ĆERKU: Pogledajte kako su zajedno glumili Dragan i njegova mezimica\nLuka RacoSara JovanovićSinđelićiserijaglumapevačicavreli poljupciotkrio


USLUŽNO ŠIVENJE KECELJA - Reklamni\nUslužno šijemo kecelje, od ugostiteljskih do zaštitnih kecelja. Već smo poznati po keceljama za ugostitelje gde se trudimo da svaka bude unikatna, a u trendu su kecelje koje se prave u raznim kombinacijama materijala. Najčešće idu kožni elementi sa materijalima kao što su keper, diolen, džins.\nOvo je primer, dosta jake zaštitne kecelje za oružare koje smo šili na zahtev klijenta.


Arhiva vesti 15.07.2016 - Naslovi.net\nVučić: Niz mera, uz povećanje minimalne i maksimalne kazne\nIzmene Krivičnog zakonika, uvođenje novih krivičnih dela, te povećanje minimimalne i maksimalne kazne deo su mera u borbi. protiv različitih vidova nasilja i siledžijstava u porodici i društvu, izjavio je danas predsednik vlade Aleksandar Vučić… »\nPolitika: Udar na pedofile i siledžijeGde investirati: Vučić najavio izmenu Krivičnog zakonika i povećane minimalne i maksimalne kaznejoš 37 povezanih\nZnačajna prednost pred revanš u Velsu\nOko 5.000 gledalaca na stadionu “Karađorđe” pratilo je u četvrtak uveče čudnu prvu utakmicu 2. kola kvalifikacija za fudbalsku Ligu Evrope između Vojvodijne i Konahs keja. Crveno-beli su, posle puno muke, pobedili sa 1:0, golom Aleksandra… »\nSportske.net: Partizan ide na Skandinaviju, Voša ponovo dobro prošla!Politika: Ludogorec ili Mladost potencijalni Zvezdini rivalijoš 63 povezane\nVesti online 15.07.2016\nFudbaler Partizana Marko Janković rekao je da žali što crno-beli nisu savladali Zaglebje u prvom meču u Beogradu, ali da veruje da će ispraviti stvari u revanšu i proći u treće kolo kvalifikacija za Ligu Evrope. - Ostali smo dužni publici, jer… »\nB92: "Da smo igrali još dva dana, ne bismo dali gol"Sportske.net: Iliev: "Razmišljamo samo o Zaglebju"još 23 povezane


eKapija | Suficit budžeta Srbije u prvom kvartalu 2018. dostigao 6,5 milijardi dinara - Deficit u martu 12,1 milijarda\nIzvor: Beta | Ponedeljak, 14.05.2018.| 12:29\nSuficit budžeta Srbije u prvom kvartalu 2018. dostigao 6,5 milijardi dinara - Deficit u martu 12,1 milijarda\nBudžet Srbije u martu imao je deficit od 12,1 milijardu dinara, ali je na kraju prvog kvartala ove godine višak u državnoj kasi bio 6,5 milijardi dinara, objavilo je Ministarstvo finansija.\nU prvom kvartalu naplaćeni su prihodi u iznosu od 266,7 milijardi dinara, dok su rashodi iznosili 260,3 milijarde dinara.\nU martu su naplaćeni prihodi u iznosu od 89,6 milijardi dinara, od čega su poreski prihodi iznosili 75,9 milijardi dinara.\nNajveći deo poreskih prihoda odnosi se na uplatu poreza na dodatu vrednost (PDV) u iznosu od 38 milijardi dinara i akciza od 20,7 milijardi dinara.\nNeporeski prihodi ostvareni u martu su iznosili 13,1 milijardu dinara, od čega se 2,9 milijardi odnosi na prihod po osnovu premije za emitovanje hartija od vrednosti. Priliv donacija je iznosio 600 miliona dinara.\nRashodi u martu su iznosili 101,7 milijardi dinara, jer su kao i u februaru bili visoki rashodi za kamate, ali u skladu sa planom otplate javnog duga.\nRashodi za zaposlene iznosili su 21,2 milijarde dinara, a transferi Fondu za penzijsko i invalidsko osiguranje (Fond PIO), Republičkom fondu zdravstvenog osiguranja (RFZO), Nacionalnoj službi zapošljavanja (NSZ) i Fondu za socijalno osiguranje vojnih osiguranika (Fond SOVO) 14 milijardi dinara.\nNa nivou opšte države u prvom kvartalu zabeležen je fiskalni suficit u iznosu od 3,7 milijardi dinara (0,4% BDP) i primarni fiskalni suficit u iznosu od 45,6 milijardi dinara (4,3% BDP).\nZbirni suficit lokalnih samouprava (opština i gradova) iznosi, kako se navodi, pet milijardi dinara, u najvećoj meri zahvaljujući uplati tromesečnih obaveza po osnovu poreza na imovinu.\nVojvodina je ostvarila suficit od 2,2 milijardi dinara, a fondovi obaveznog socijalnog osiguranja su na kraju marta u deficitu od 9,7 milijardi dinara.\nPIO fond trenutno beleži deficit od 7,8 milijardi dinara, a RFZO deficit u iznosu od 2,3 milijarde dinara, koji je finansiran prenetim sredstvima iz prethodne godine, Nacionalna služba za zapošljavanje je u suficitu od 0,4 milijarde dinara, dok je budžet Fonda SOVO u balansu.\nDržavna preduzeća, nadležna za održavanje i izgradnju puteva, Putevi Srbije i Koridori Srbije su, kako se navodi, u deficitu od 0,3 milijarde dinara.\nFond za socijalno osiguranje vojnih osiguranika\nsuficit budžeta Srbije\ndeficit budžeta Srbije


Selidbe Prevoz Beograd Srbija - Kombi Prevoz\nKombi prevoz kao najbolje sredstvo za selidbe u Beogradu i za transport robe po čitavoj Srbiji pa i u drugim zemljama u inostranstvu, uistinu predstavlja veoma popularan vid transporta nameštaja stvari i robe.\nSelidbe kombijem su izuzetno tražene na domaćem tržištu, u Beogradu naročito, kombi prevoz Beograd za selidbu jeste idealno rešenje za lako manevrisanje po gradu, jednostavan istovar i utovar...\nKombi prevoz je još bolji ako su kombi vozila savremena efikasna moderna i dobro opremljena, u tom slučaju selidbe predstavljaju mačji kašalj. Bezbednost je važna stavka kada se rade selidbe kombijem u Beogradu ili drugde sasvim svejedno, bitno je da kombi prevoz prođe na najefikasniji mogući način i bez ikakvih posledica po robu stvari i nameštaj koji se njime transportuje.\nKada je u pitanju transport robe u Beogradu kombi prevoz je odlična solucija za transportovanje različitih vrsta predmeta, praktično svega što u kombi može da stane, celokupnog pokućstva, muzičkih instrumenata gde poebno naglašavamo selidbe klavira i pianina, kao i prevoz specijalnih vrsta tereta.\nAko vam je potreban kvalitetan pouzdan i bezbedan kombi prevoz sa moderno opremljenim vozilima poslednje generacije koja ispunjavaju sve domaće i strane norme za transport, na pravom ste mestu.\nPrevoz kombijem je naš specijalitet kojim se bavimo godinama tačnije decenijama unazad tako da će nam biti veliko zadovoljstvo da za Vas i za Vaše potrebe obavimo kombi prevoz na najbolji mogući način u svakom mogućem smislu.\nNemojte oklevati da nas kontaktirate ukoliko imate bilo kakve nedoumice, tu smo za Vas 24 sata dnevno 365 dana u godini.


Ino donacije – HO Ras\nHumanitarna organizacija Ras se, osim na domaće donatore, oslanja i na ino donacije. Iako još uvek nemamo razvijen program za inostrane donatore, otvorili smo devizni račun u nadi da će na taj način makar našim državljanima u inostranstvu biti lakše da nam pomognu.\nNa ovaj način se nadamo da ćemo dopreti do što većeg broja ljudi u dijaspori koji će moći da nas podrže i putem donacija i putem animiranja drugih da nam pomognu sa minimalnim, ali redovnim donacijama.\nIn addition to domestic donors, the Charity organization Ras also relies on foreign donations. Although we still do not have a developed program for foreign donors, we have opened a EUR account in the hope that in that way at least it will be easier for our citizens abroad to help us.\nIn this way, we hope to reach as many people in the diaspora as possible who will be able to support us through donations and by encouraging others to help us with minimal but regular donations.\nIno instrukcije za uplate u EUR:\nName: DEUTESCHE BANK AG\nAccount with institution / Benficiary`s bank\nIBAN / Account number: RS35205007080005451425\nCompany name: HUMANITARNA ORGANIZACIJA RAS\nStreet: SURCINSKI PUT 15B, I sprat, stan 3\nCity, Country: BEOGRAD (NOVI BEOGRAD), REPUBLIC OF SERBIA


Tanjug 12. novembra 2019. 21:27\nBERLIN – Nemački statističari će u četvrtak objaviti da li je najveća evropska ekonomija nakon pada BDP-a od 0,1 „zaronila“ u recesiju, a analitičari širom sveta iščekuju taj momenat.\nNemačkoj ekonomiji izvoz je sve veći problem, a posebno u Kinu.\nKako kineska ekonomija usporava, tako je nakon 30 godina stalnog rasta počela da slabi i potražnja za nemackom industrijskom robom.\nMeđutim, ekonomskim jačanjem azijske supersile povećavala se i vrednost trgovine između te dve države, pa je udeo Kine u nemačkom izvozu prošle godine porastao na 7,1 odsto. Još 2016. Kina je smenila SAD na poziciji najvećeg nemačkog trgovinskog partnera, a na tom je mestu i danas, prenosi Poslovni dnevnik.\nOd finansijske krize 2008. godine nemački izvoz nije rastao samo 2015. dosegnuvši lani rekordnih 93 milijardi evra. Iako se to može smatrati simbolicnim iznosom u nemackoj ekonomiji vrednoj 3,4 biliona evra, izvoz u Kinu bio je jedna od komponenata na koju je vlada u Berlinu mogla da računa u izradi projekcija ekonomskog rasta.\nOd Kine svi su imali koristi – velike kompanije poput Simensa, BMW-a i Folksvagena. Takvog rezultata ne bi bilo bez politickog pristupa. Naime, kancelarka Angela Merkel odlucila je da sledi politiku svog prethodnika Gerharda Šrodera i zbog biznisa zanemari kritike odnosa Pekinga prema ljudskim pravima i zaštiti intelektualnog vlasništva. O procvatu nemacko-kineskih odnosa dovoljno govori podatak da je u septembru Merkel po 13. put u 14 godina posetila tu državu, prenosi B92.net.\n„Kina je naš najvažniji trgovinski partner, ali je trend u buducnosti teško predvideti“, rekao je za Rojters Aksel Matern, član uprave luke Hamburg gde je usporavanje izvoza najvidljivije.\nPodaci kineske carine pokazuju da je uvoz iz Nemacke u avgustu pao 3,6 odsto na godišnjem nivou, a u septembru za 9,2 procenata.\nU devet meseci Kina je uvezla dva odsto manje nemacke robe nego u istom lanjskom razdoblju. Slabiju kinesku potražnju kao uzrok manjoj industrijskoj proizvodnji prepoznao je i Međunarodni monetarni fond srezavši prognoze rasta nemackog BDP-a na 0,5 odsto u ovoj i 1,2 odsto u iducoj godini.\nUdruženje nemackih komora trgovine i industrije (DIHK) ukazala je na americko-kineski trgovinski rat i hlađenje kineske ekonomije kao razloge zbog kojih ce nemački izvoz iduće godine pasti, prvi put od finansijske krize.\nNeke kompanije uticaj vec oshecaju. Tako je, na primer, bavarska porodicna firma, Brose Grup, proizvođač automobilskih delova, uprla prstom na slabiju kinesku potražnju kao razlog prošlomesečnog otpuštanja 2.000 radnika.\nE gosn nemci hocete POLITIKOM u svetu da blatite i kritikujete KINEZE po diktatu AMERA a onda da vam ovi kupe robu .Nece da moze umesto MERCEDESA vozice SVOJE ,RUSKE ,SVEDSKE ,JAPANSKE(jedno vreme) automobile .A ostalo vec prave sami .Nemoze gosn nemac NA DVE STOLICE :


Vesna Pešić — Cenzolovka\nNakon što nas je predsednik Srbije Aleksandar Vučić optužio da širimo “najcrnju fašističku propagandu” jer izveštavamo o aktivnostima njegovog brata Andreja Vučića na dan izbora u mesnim zajednicama u Novom Sadu, premijerka Ana Brnabić otišla je juče korak dalje.\nPiše Vesna Pešić\nU javnosti i na Peščaniku je već komentarisana naslovnica NIN-a na kojoj je navodno uperen snajper u predsednika Vučića, koja je skinuta i nedeljnik je na kioscima osvanuo sa belom naslovnom stranom. Sve to zbog toga što se na naslovnici našla Tanjugova fotografija sa sajma oružja koji je predsednik Vučić obišao i tom prilikom bio uslikan ispred snajpera.\nPortal Peščanik objavio je javni apel za pomoć u sakupljanju novca za odštetu i sudske troškove u visini od 250.000 dinara koji će „ministru policije Nebojši Stefanoviću nadoknaditi deo duševnih bolova zbog Savamale“, kako se navodi u njihovom saopštenju.\nPešić o „Savamali“: Apsurd da ja odgovaram, a ne ministar\nPiše Miloš Teodorović\nBila bih spremna da odem u zatvor, umesto da platim kaznu, kaže u Intervjuu nedelje Radija Slobodna Evropa (RSE) urednica portala Peščanik, povodom sudske kazne koja je prošle sedmice izrečena tom mediju. Naime, Viši sud u Beogradu izrekao je kaznu od 200.000 dinara (oko 1.600 evra) Peščaniku i sociološkinji Vesni Pešić, zbog teksta koji je…\nIlić o slučaju „Peščanik“: Preterana kritika može da šteti\nDana 3. avgusta sudija Radmila Radić napravila je presedan i otvorila put za nove tužbe. Na udaru tih tužbi neminovno će se naći i Vučić lično. Evo šta se dogodilo.\nSnimci TV priloga u kojima ministar unutrašnjih poslova Nebojša Stefanović objašnjava zašto policija nije reagovala u slučaju Savamala prikazani su danas u Višem sudu u Beogradu, u nastavku suđenja po Stefanovićevoj tužbi protiv sociološkinje Vesne Pešić zbog njenog teksta o rušenju u Hercegovačkoj ulici.\nU Višem sudu u Beogradu ni danas nije počela glavna rasprava po tužbi ministra unutrašnjih poslova Nebojše Stefanovića protiv sociološkinje Vesne Pešić zbog njenog teksta na sajtu Peščanik.\nNikola Petrović traži 300.000 zbog pominjanja uz aferu „vetropark“\nNikola Petrović, bivši generalni direktor JP "Elektromreže Srbije" i kum predsednika Srbije Aleksandra Vučića, tužio je portal Peščanik i njihovu kolumnistkinju Vesnu Pešić za "povredu časti i ugleda" pominjanjem njegovog imena uz aferu "vetropark" u jednoj rečenici teksta o aktuelnoj premijerki Ani Brnabić objavljenog 19. juna ove godine na portalu Peščanika.


Korkarić: Vjerujem da bi pobjedom napravili svojevrsnu prekretnicu za nas – Sport Centar Korkarić: Vjerujem da bi pobjedom napravili svojevrsnu prekretnicu za nas – Sport Centar\nZuhdija Korkarić, trener sarajevskog tima, istakao je da će Bosna učiniti sve da dođe do pobjede u ovom susretu, te vjeruje da ovaj susret može biti prekretnica za njegov klub.\n“Očekuje nas prvenstvena utakmica protiv Konjuha, naših sportskih prijatelja, koje jako cijenimo i poštujemo, kao i njihov rad u omladinskoj školi. Međutim, ali smo u takvoj situaciji da ćemo učiniti sve da u ovoj utakmici dođemo do pobjede, kako bi olakšali za nas nastavak prvenstva. Učinili smo dodatne napore kako bi se dodatno pojačali, a pobjedom protiv Konjuha, vjerujem da bi napravili svojevrsnu prekretnicu za nas. Pozivam navijače da nas podrže, da dođu u dvoranu “Ramiz Salčin”, te da budu uz nas i kada klub proživljava jako teške trenutke”, rekao je Zuhdija Korkarić, trener RK Bosna.\nRukometaš Bosne Feđa Delić prošao je sve omladinske selekcije sarajevskog kluba, te je istakao da je svjestan šta on znači.\n“Prošao sam sve omladinske kategorije ovog Kluba u vrijeme kada je Bosna bila na vrhuncu i svjestan sam šta znači i predstavlja ovaj Klub. Mi smo jedna velika porodica i mnogo poštujemo sve ono što su članovi radne grupe uradili za Klub zajedno sa stručnim štabom. Iz dana u dan sve su veće šanse da se Klub spasi, a pozivamo sve one, kojima je stalo do Bosne da dođu u subotu protiv Konjuha, da nas podrže i budu uz nas”, istakao je Feđa Delić, lijevo krilo RK Bosna.\nNebojša Vojinović koji je pojačanje Bosne, vjeruje da će klub izaći iz krize.\n“Došao sam iz Mađarske u Bosnu, klub čije ime je itekako poznato u rukometnom svijetu. Siguran sam da će se klub izdići iz ove krize, a tu sam da pomognem koliko je to u mojoj mogućnosti. Nadam se da će publika prepoznati sav ovaj trud kojeg ljudi u klubu ulažu, te da će doći na utakmicu”, kazao je Nebojša Vojnović, lijevi bek i novi igrač Bosne.


Foča: Dva lica uhapšena zbog napada na policajce | Trebinje Danas\nFočanska policija uhapsila je danas P.A. /26/ i K.A. /26/ zbog sumnje da su fizički napali policajce, kojima je zbog povreda ukazana ljekarska pomoć u Domu zdravlja u Foči.\nPolicija je u 10.50 časova u Svetosavskoj ulici zaustavila vozilo BMW, kojim je upravljao P.A, koji je, zajedno sa suvozačem K.A, izašao iz automobila i prvo verbalno, a potom i fizički napao policajce.\n– Utvrđeno je da lice koje je upravljalo vozilom ne posjeduje vozačku dozvolu – saopšteno je iz Policijske uprave Foča.\nUhapšena lica osumnjičena su za krivično djelo napad na službeno lice u obavljanju dužnosti, a protiv njih će biti dostavljen izvještaj Okružnom tužilaštvu Trebinje.


SMS-manija: Kako? Zašto? Gde? Kad? Koliko? | BN\nSMS-manija: Kako? Zašto? Gde? Kad? Koliko?\nBeli Pogba? Ne, kažu da je bolji. . . !\nFudbal 03.03.2018 | 00:00\nNije to samo zbog dva gola Sasuolu. Ti golovi su samo bili dolivanje ulja na vatru koja bukti od jesenas. Eksplozija Sergeja Milinković Savića u dresu Lacija je jedna od stvari koji su obeležili dosadašnji deo sezone. Srpski vezista je postao „sledeća velika stvar“ u evropskom fudbalu.\nKao što je Evropa prošle godine u ovo doba brujala gde će Kilijan Mbape, godinu dana ranije bila opsednuta budućnošču Pola Pogbe, tako danas i prezime Milinković Savić vrišti sa stranica štampe i portala širom Evrope.\nSMSmanija je zahvatila Evropu, a kulminacija sledi na kraju sezone i tokom letnjeg prelaznog roka. U Laciju mudro drže situaciju pod kontrolom, štiti ih dugoročni ugovor sa Srbinom, ali su jako dobro svesni da mladi vezista igra poslednju sezonu u Rimu. Klaudio Lotito se neće opeći kao u slučaju FelipeaAndersona za kojeg je od Mančester Junajteda imao ponudu od 50.000.000 evra, ali se kockao i odbio. Brazilca danas ne mogu da prodaju ni za upola manju sumu...\nSergej Milinković Savić ipak nije brazilska priča koja traje samo jedno leto. Srbin je igrač kojem u karijeri ide baš sve kako treba. Od omladinaca, evropske i svetske titule sa Orlićima, pravovremenog bega iz Srbije, odskočne daske u Genku, do dolaska, adaptacije i rapidnog napretka u Seriji A. Školski primer kako treba da ide karijera jednog mladog igrača koji nema limite i koji se nikad ne zadovoljava trenutnim. Taj sled događaja je neka vrsta garancije da onaj ko uloži u njega dobija igrača top klase na prilično dug period.\nSrpski vezista je atipičan igrač u svetskom fudbalu. Nije ni čudo što ga najčešće porede sa Polom Pogbom jer je Francuz jedini sličan konstitucijom, stilom igre i potencijalom. Makar onaj Pogba iz Juventusa. Uz Sergejev meteorski uspon i Polovo stagniranje (da ne kažemo i nazadovanje na Old Trafordu) došli smo u situaciju da je sada Srbin vredniji od Francuza.\n„Milinković je vanserijski igrač! Postiže golove levom, desnom, glavom, igra u svim pravcima... Po meni je on trenutno bolji igrač od Pogbe. Više sam nego siguran u to. U poređenju sa Francuzom, ima bolju glavu. Očekujem da napusti Lacio na kraju szeone. Cena? Mislim da će Lotito napraviti aukciju“, rekao je legendarni defanzivac Intera i Milan, a godinama stručni konsultant u najpopularnijim TV emsiijima na Čizmi, Fulvio Kolovati.\nI nije mali broj onih koji misle da je Sergej izjednačio lestvicu koju je postavio Pogba. Ali i da ju je u ovoj sezoni podigao i da zvezda Mančester Junajteda to ne može da isprati.\nČovek koji će narednih meseci biti na „slatkim mukama“ dok mu telefon bude zvonio je Sergejevmenadžer Mateja Kežman. Nekadašnji golgeter vodi brigu o Sergejevoj karijeri još od početaka u Vojvodini. Čak ni on koji ga tako dobro poznaje ne vidi limite zlatnog momka srpskog fudbala.\n„Kada je Sergej došao u Italiju, poredili su ga sa Pogbom jer je u tom trenutku možda i bilo najlakše izvući tu komparaciju zbog nekih sličnih karakteristika. Inače, jako respektujem Pogbu, volim takve veziste koji umeju da protrče i u službi su tima. Ali mislim da sada Sergej poseduje drugačije i veće kvalitete od Pogbinih. U zadnjih šest meseci je napravio enorman napredak. Samo Bože zdravlja i može da postane najkompletniji igrač na planeti. On poseduje neke neverovatne atribute. Ima nenormalnu fiziku. Nećete naći igrača na svetu sa tom snagom, masnoćom i struktrom mišića na tu visinu. Sa svojih 192 centimetra trči najviše na terenu, a toliko procenata je u sprintu. Ima tako mekan dodir i stopalo poput Brazilaca da me nekad podseti na Zidana sa rešenjima koje smišlja. Neke stvari, koje ne možete da vidite ni na TV kada imate ceo teren pred očima, on vidi pre vas. Najefikasniji je vezni igrač u Evropi, daje golove na najrazličitije moguće načine, ima „glavu“... Igrao sam sa Robenom, Lampardom i nekim od najboljih igrača Evrope i mislim da Sergej može da ih nadmaši za koju godinu ako nastavi ovako da napreduje. I da bude među najozbiljnijim kandidatima za Zlatnu loptu“, analizira Mateja Kežman za MOZZART Sport karakteristike svog mladog zemljaka.\nSve to što kaže Kežman vrlo dobro znaju i operativci najbogatijih klubova sveta. Skautski izveštaji oMiliinković Saviću su godinama stizale u najpoznatiji fudbalske centrale širome Evrope, sada za te izveštaje više nema potrebe. Popunjeni su do kraja sa najboljim ocenama i ostaje da se završi posao. Dakle, da neko spremi pare i da plati.\nKo i koliko?\nNajverovatnije do maja se neće znati ko će od zainteresovanih velikana zlatom posuti autogram momka rođenog u Španiji. Suština je da ga žele skoro svi najveći evropski klubovi, ali za sada sve ostaje samo na nagađanjima i medijskoj histeriji. Raspon visine transfera se po evropskim medijima kreće od 80.000.000 evra kod onih ozbiljnijih do 200.000.000 evra sa kojima se gađaju neki izvori tabloida. Realnost je da Lacio u ovoj situaciji može da izvuče 100.000.000 evra i više za Sergeja. Čime bi Srbin ušao među pet najskupljih igrača svih vremena...\nMilinković Savić je postao luksuzna roba na fudbalskoj pijaci što znači da je jako malo onih koji mogu da to priušte. Zato u startu možemo odbaciti klubove poput Atletiko Madrida, Intera, Arsenala ili Milana. Oni su svoju šansu propustili...\nSergej je dostupan samo eliti. A to su španske aždaje Real Madrid i Barselona, prebogati mančesterski giganti Junajted i Siti, arapska imperija Pari Sen Žermen, eventualno Juventus, Čelsi, Bajern i možda Liverpul.\nAko se ispostave tačnim najave iz Madrida da Real sledećeg leta kreće u operaciju „Galaktikosi 3“ malo je onih koji mogu da se nadaju mesu u tom bolkbasteru. Milinković Savić je uz Azara, Kejna iLevandovskog jedan od njih. Kada Real nekog hoće, on ga i dobije. Za Florentina Pereza nema nesavladivih prepreka. Jedan od Realovih aduta je što je Sergej kao i milioni klinaca širom planete, od malih nogu maštao o belom dresu Kraljevskog kluba. Madridska Marka je pre nekoliko dana kao vest dana donela izveštaj iz kluba u kojem stoji zeleno svetlo da je Srbin taj igrač koji je potreban Realu. Šta više tu da se doda?\nSve što znaju u Realu, znaju i u Kataloniji. Barselona je popunjena na svim pozicijama, kaparisala jeArtura i Grizmana za sledeću sezonu, Sergeja bi na Kamp Nou čekala najveća gužva u startnih 11, tu su iMesi, Kutinjo, Dembele, Buskets, Paulinjo, Rakitić... Ali Barsa ne sme da dozvoli da takav igrač ode u Real Madrid kao što nije dozvolila ni Nejmaru kada ga je ispred nosa otela Kraljevićima.\nPre nego što zaustite „A gde će ga?“, upamtite da je reč o Pepu Gvardioli i da niko ne može da isprati šta se dešava u tom mozgu i koliko kombinacija se vrzma u mislim genijalnog Katalonca. Istina, Siti ima strašan tim, tamo je rezerva jedan Bernardo Silva... Ali veliki trener je onaj koji nađe način da uklopi velike igrače. Voleli ga ili ne, Gvardiola je jedan od najvećih. I zato je glupo razmišljati o pravcu kako bi se Sergej uklopio u Siti i gde bi igrao. Siti ostaje bez Turea, onog tamo leta verovatno i bez Davida Silve iFernandinja. Zato Gvardiola prati igrače poput Freda iz Šahjtora, Vajgla iz Borusije, ali Sergej je za koplje iznad svih koji se pominju. I ko zna u kakvog igrača može da ga nadogradi Gvardiola. Pogledajte šta je uradio sa De Brujnom, a pogotovo šta je izgvukao od Rahima Sterlinga. Naravno, novac neće biti nikakva prepreka. Plaćali su po 60.000.000 evra i više za štopere i bekove, pa zašto ne „stotkicu“ i zaSergeja?\nU pravu je Geri Nevil kada kaže da Mančester Junajted ima samo jednog igrača vrhunske klase - De Heu! Svi ostali variraju. Ima tu mnogo klase i potencijala, ali nema konstantnosti. Zato je Mančester Junajted tim koji najviše vapi za igračem poput Milinković Savića, a s obzirom šta se šuška poslednjih dana o odnosu Murinja i Pogbe, možda Srbin postane „Pogba umesto Pogbe“ na Old Trafordu. Ne sumnjamo daŽoze Murinjo ima u imeniku broj bivšeg učenika Mateje Kežmana da se raspita o svemu što ga zanima. Junajted je u prethodna dva prelazna roka velikim transferima „popločao“ većinu pozicija u timu i ostaje prostora za još dva ili tri skupocena pojačanja. Sergej je jedno od njih.\nSve zavisi od raspleta u Ligi šampiona, ali čini se da ni ove sezone nema ništa od finala za zvezdani projekat Arapa na Parku prinčeva. Što će samo još više produbiti bes i revanšizam kod prebogatogNasera Al Kelaifija. Sećate li se njegovog odgovora kada se opasuljio tri dana posle onog trilera na Kamp Nou? Rekao je da će njihova poruka na leto biti duplo jača. I potpuno je rasturio fudbalsko trište transferima Nejmara i Mbapea. Milinković Savić može da bude sledeći. Takav igrač je potreban Svecima na sredini. Finansijski fer-plej? Biće isto što i do sada. Naći će način da ne uđu u probleme, a mogu se očekivati prodaje Drakslera, Di Marije, Pastorea...\n„Ako PSŽ želi Sergeja, mora da deluje odmah. Pre nego što ga uzme neki drugi top klub. Uz njega, Veratija i Rabioa, budućnost veznog reda bi bila osigurana na duže staze“, rekao je nekadašnji Francuz iz Lacija, Usman Dabo.\nJoš pretprošlog leta je procurilo da je Jirgen Klop oduševljen Milinković Savićem i da ga ima u fokusu. Liverpul strpljivo gradi ekipu koja bi trebalo dugo da igra zajedno i može da finansijski uključi u trku za Srbina. Uostalom, platili su Van Dajka 80 i kusur miliona. Mogu i Sergeja ako im se ukaže šansa. Pogotovo što bi se idealno uklopio u sistem sa trojicom na sredini.\nSergeju se već dugo nada i Maks Alegri, ali čini se da ovo više nije igra koju Juventus može da igra. Čak i ako opet bude spreman na operaciju poput one kod Iguaina. Sergej se nalazi u centru Alegrijevihplanova za rekonstrukciju tima, ali čini se da će Juventus morati da se zadovolji nekim jeftinijim rešenjem. Milan je letos probao sa 70.000.000 evra i glatko je odbijen. Rosoneri više neće ni pokušavati, u Interu su gajili nadu da će oni uspeti, ali Suning je zavrnuo slavinu. Bajern se ne pominje, a Arsenal više nije opcija za igrače poput Milinković Savića.\nKaludio Lotito zadovoljno trlja ruke, biće to vatrena licitacija ovog proleća. A Srbija će dobiti prilično validan argument da ima jednog od najboljih igrača sveta.


KAŽNJAVANJE ZA NEPOŠTOVANJE KOVID PROPUSNICA OD 25. OKTOBRA 2021. GODINE\nPredsednica Vlade Republike Srbije Ana Brnabić održala je sastanak sa nadležnim službama u vezi sa uvođenjem kovid propusnica, kojem su prisustvovali i ministar unutrašnjih poslova Aleksandar Vulin, ministar zdravlja Zlatibor Lončar i direktor Bezbednosno-informativne agencije Bratislav Gašić.\nNa sastanku je bilo reči o načinu kontrole kovid propusnica, očitavanju digitalnih zelenih sertifikata, sprečavanju eventualnih zloupotreba, kao i o datumu početka primene ove mere.\nOdlučeno je da kažnjavanje pravnih i fizičkih lica počne od ponedeljka, 25. oktobra. U subotu i nedelju će sve inspekcije biti na terenu kako bi, zajedno sa ugostiteljima, proverili u praksi kako funkcioniše sistem. Ova odluka je doneta iz razloga pružanja dodatnog vremena ugostiteljima kako bi pronašli što bolji i efikasniji sistem organizacije i kontrole kovid sertifikata.\nNa sednici Vlade, u konsultaciji sa Kriznim štabom za zaštitu zdravlja stanovništva od zarazne bolesti COVID-19, doneta je odluka da će kovid propusnica biti validna i u slučaju posedovanja na Digitalnom zelenom sertifikatu i pozitivnog testa na antitela (IgG), ne starijeg od tri meseca i urađenog u laboratoriji u javnoj svojini koji dokazuje dovoljno visok stepen zaštite u slučaju preležanog kovida.\nPodsećamo još jednom na to da su kovid propusnice, tj. kontrola zelenih sertifikata, nešto što se već dugo primenjuje širom sveta u ugostiteljskim objektima.\nTa mera, kao i verovatno mnoge ostale epidemiološke mere, biće ukinute onog momenta kada stepen vakcinacije stanovništva dostigne zadovoljavajući nivo. To će, sudeći po iskustvu ostalih zemalja, biti osnov za postepeno vraćanje u život kakav pamtimo pre 2020. godine.\nU Srbiji su dostupne četiri vrste vakcina – kineska vakcina “Sinofarm”, ruska vakcina “Sputnjik V”, kao i vakcine proizvođača “Fajzer” i “Astra Zeneka”. Vakcinacija je moguća na svim vakcinalnim punktovima i domovima zdravlja svakoga dana, uključujući i dane vikenda.


"Vukovi" su prethodno slavili na duelima protiv Cedevite i Olimpije, a na utakmici sa prvakom Crne Gore su samo pokazali da se nalaze u veoma dobroj formi.\nKošarkaši Cibone su praktično meč rešili već posle prve četvrtine, kada su imali 18 poena prednosti. Gosti su do kraja poluvremena uspeli da smanje zaostatak, ali su Zagrepčani pokazali reakciju u trećem kvartalu. Tada su ponovo stekli dvocifreni plus i overili su treću pobedu na Jadranu.\nDomaće su do trijumfa vodili Damir Markota i Brendis Rejli-Ros sa po 17 poena, dok je na drugoj strani najbolji bio Đorđe Drenovac sa 23 koša.


SAOPŠTENJE ŽIRIJA KNJIŽEVNE NAGRADE “ANDRA GAVRILOVIĆ 2011.” - Konkursi regiona\nSAOPŠTENJE ŽIRIJA KNJIŽEVNE NAGRADE “ANDRA GAVRILOVIĆ 2011.”\nby KR 08/02/2012 08/02/2012 133\nKnjiževnu nagradu „Andra Gavrilović“ dodeljuje Resavska biblioteka u Svilajncu. U 2011. godini (od oktobra do decembara), četvrti put zaredom, raspisan je konkurs za dodelu nagrade za prozno stvaralaštvo i to za pripovetku i esej-književnu kritiku na srpskom jeziku.\nUčešće je ove godine uzelo 92 autora iz zemalja u regionu i dijaspore. Prispelo je 155 radova, od toga 24 eseja-književnih kritika i 131 pripovetka.\nPristigli radovi odražavaju trenutna stremljenja i dostignuća autora, ali su i projekcija književnih strujanja i trendova na književnoj sceni u zemljama regiona.\nKao i prethodnih godina prozni radovi su tematski i žanrovski raznovrsni od glišećevski realističke pripovetke do eruditnih proznih ostvarenja bez namere da se drže fabule, od epskih priča o bojevima u prošlosti, do gorkih iskušenja u intimnim dramama pojedinaca u novijim ratovima, od mitskih bića vampira, zmajeva pa do vanzemaljaca, ali i urbanog miljea koji koketira sa homoseksualnošću. Književna kritika vrednovala je zbirke pesama, duhovno, molitveno letopisnu poeziju, pripovetke, romane, knjige eseja, čak časopise ili fanzin scenu.\nŽiri je radio u sastavu Mirko Demić, književnik, Gojko Božović, književni kritičar i Olivera Mijailović, profesor književnosti. Prilikom vrednovanja i izdvajanja radova žiri je nastojao da ukaže na radove u kojima književni izraz nastaje kao plod promišljanja ili ih odlikuje osoben pripovedački postupak.\nPosle detaljnog razmatranja radova pristiglih na konkurs žiri je pristupio glasanju i u prvom krugu izdvojio 16 radova (4 književne kritike i 12 pripovedaka). U drugi krug i najuži izbor za nagradu odabrani su radovi petoro autora: Milice Milenković (šifra Poetesa) i Mile Stefanović (šifra Scherzo) za esej-književnu kritiku zatim Mikice Ilića (šifra Dušegubka), Milana Vorkapića (šifra Vrnjika) i Dragana Babića (šifra Septimus) za pripovetku.\nJednoglasno je odlučeno da nagrada „Andra Gavrilović 2011“ koju čine povelja i novčani iznos od 20.000 dinara pripadne Milanu Vorkapiću iz Vrnjačke Banje za pripovetku El Komandante i Ekipa (šifra Vrnjika) i Mili Stefanović iz Beograda za esej-književnu kritiku Umetničke ekspoziture Kanjoševog lika (šifra Scherzo).\nPored nagrađenih radova u Zborniku „Crte i reze 4“ biće objavljeni prozni radovi još 14 autora :\nLetopis, molitvenik, carostavnik – Aleksandar Marić, Kraljevo\nTuga i smeh – Ispod tavanice koja se ljuspa – Milica Milenković, Svrljig\nProtiv sebe protiv očajanja – Vladimir Vukomanović, Beograd\nJHVH – Mikica Ilić, Sremska Mitrovica\nLepoldov grad – Aleksandar Đuričić Ash, Beograd\nŽeludac koji (ni)je uspeo da (s)vari istinu – Dušan Mijajlović Adski, Niš\nProdavac šešira – Čedomir Ljubičić, Beograd\nMetanoja jedne ćurke – Jovanka Živanović, Čačak\nDečak – Natalija Jakovljević, Beograd\nBogalj – Andrija B. Ivanović, Majdanpek\nPriča o maloj priči – Dragana Drinčević, Beograd\nTroil i Mejbridž – Sonja Jankov, Novi Sad\nPetodinarke – Goran Dakić, Banja Luka\nSvetlost – Dragan Babić, Novi Sad\nSvečanost na kojoj će biti uručene nagrade i predstavljen Zbornik “Crte i reze 4“ biće održana u Svilajncu polovinom marta 2012.g.\nGojko Božović i\nSAOPŠTENJE ŽIRIJA KNJIŽEVNE NAGRADE “ANDRA GAVRILOVIĆ 2011.” : Mlad Grad | Sremska Mitrovica | Portal mladih Grada Sremska Mitrovica 09/02/2012 at 11:56


Treći sajam telekomunikacija, informatike i digitalne opreme “Smart Tech“ održao se 28. i 29. novembra 2015. godine, pod pokroviteljstvom Ministarstva za informaciono društvo i telekomunikacije i u organizaciji agencije Vision Event, u šoping centru Delta City, u Podgorici.\nTema Sajma bile su inovacije u oblasti komunikacionih i informacionih tehnologija, pa su posjetioci biti u mogućnosti da se upoznaju sa najnovijim modelima mobilnih telefona, tableta i lap top računara, kao i uslugama koje nam omogućava razvoj savremenih tehnologija.\nVeć treću godinu za redom istaknuti učesnik na sajmu je Crnogorski Telekom, a te godine predstavili su Hibrid ruter, koji omogućava pouzdan i brz pristup internetu, kombinujući ADSL sa 4G mobilnim internetom. Simes inženjering predstavio se sa rješenjem pametne kuće, IPTV rješenjem i sistemom hotelskih brava. U savremenom poslovnom okruženju velika pažnja se pridaje bezbjednosti i sigurnosti kompletnog poslovanja. U skladu s tim, po prvi put na Sajmu telekomunikacija učestvovala je i kompanija S&T Crna Gora, koja je prezentovala uslugu Smart Logon, koji omogućava pouzdanu autentifikaciju zaposlenih kod prijave na računare u kompaniji i kontrolu ulaska u prostorije. Kao i prošle godine, posjetioci su na izložbenom prostoru ComTrade-a, mogli da se upoznaju sa najnovijim modelima Tesla telefona, televizora i tableta. iCentar, ovlašćeni Apple reseler, predstavio je Apple-ove proizvode – iPhone 6s i 6s plus, novi iPad Pro, kao i dio Beats asortimana. Integra, koja je učesnik Sajma od prve godine održavanja, prezentovala je svoje Alcatel uređaje.\nUčesnik Sajma bila je SAGA Crna Gora i odgovorila je na najkompleksnije zahtjeve korisnika u oblasti telekomunikacionih rješenja za velika i srednja preduzeća. Učešće je uzela i kompanija TeleGroup, koja je jedna od vodećih solution provajdera u oblasti ICT i energetike na tržištu zapadnog Balkana. Kompanija Orion Telekom, koji od nedavno pruža usluge internet pristupa, digitalne televizije, kao i fiksne telefonije na čitavoj teritoriji Crne Gore, predstavila se na sajmu. Treću godinu za redom, učenik je firma D Photo Trade, koji je predstavila multifunkcionalne uređaje brendova Konica Minolta i OKI. Pored uređaja, posebna pažnja biće posvećena prezentaciji brenda “I-plus”. Radi se o potpuno novom načinu prodaje uređaja za štampu na našem tržištu.\nNa izložbenom prostoru eKupi bili su izloženi telefoni, tableti i lap top računari (gejmerski modeli) brendova Vivax i Asus. Posjetioci se bili u prilici da poruče i neki od 40.000 proizvoda sa njihovog sajta www.ekupi.me, kao i da se upoznaju sa načinom online trgovine. Digital Interiors je predstavio rješenja za pametne hotele, koja pružaju izuzetnu jednostavnost upravljanja, podižu energetsku efikasnost i obezbjeđuju komfor.


25. 11. 2019. u 16:52 32 komentara 16734 prikaza


Slaviša Kokeza: Istorijska godina za srpski fudbal\nPredsednik Slaviša Kokeza, pozdravio fudbalsku Srbiju u hotelu „Kraun Plaza“, čestitao Vladanu Milojeviću i Vladimiru Stojkoviću na zasluženim priznanjima i naglasio da je srpski fudbal ostvario najbolje rezultate u poslednje dve decenije.\n-Poštovani prijatelji,fudbalski i sportski radnici, predstavnici medija, dragi gosti...\nVelika mi je privilegija da ovde, pred vama, ispred fudbalske Srbije, izrazim zadovoljstvo zbog svega što smo zajedno postigli u ovoj godini koja je bez dileme najuspešnija u poslednje dve decenije.\nRezultati koje smo ostvarili, čine nas ponosnim, a naročito rezultat A selekcije koja se plasirala na Svetsko prvenstvo i čestitam svima koji su učestvovali u ostvarenju ovog cilja.\nOgromnim naporom Srbiju smo vratili na mesto koje joj pripada. Opet smo među 32 najbolje reprezentacije sveta i zbog toga moramo da budemo ponosni,ali i odgovorni.\nOdlazak u Rusiju mora da bude početna stanica kontinuiteta dobrih rezultata naše najbolje selekcije.Posle Svetskog prvenstva, već od septembra, predstoje novi izazovi u Ligi nacija, kasnije i u kvalifikacijama za Evropsko prvenstvo gde će se od reprezentacije sigurno očekivati da bude na još većem nivou od trenutnog.\nMoramo da budemo zadovoljni i zbog učinka svih ostalih selekcija fudbalskog saveza u ovoj godini. Dovoljno je pogledati gde se u ovom momentu nalazi mlada reprezentacija u kvalifikacijama za Evropsko prvenstvo, tako da za budućnost srpskog reprezentativnog fudbala očigledno ne moramo da brinemo.\nSa dobrim rezultatima nacionalnih selekcija došli su i rezultati naših najvećih klubova Crvene zvezde i Partizana na međunarodnoj sceni na čemu im najiskrenije čestitam. Činjenica je da se ni mnogo fudbalski razvijenije zemlje ne mogu ove sezone pohvaliti sa dva predstavnika koja će na proleće igrati u Evropi. Zbog svega navedenog, rezultata reprezentacije i naših klubova, ova godinu je po svemu ostvarenom istorijska za srpski fudbal.\nOd kada sam izabran za predsednika FS Srbije postavio sam četiri ključna zadatka – plasman na SP u Rusiju, administrativni centar, privatizaciju u fudbalu i početak izgradnje nacionalnog stadiona. Obećao sam da ćemo ostvariti dva. Jedan jesmo, verujem da ćemo uskoro da ostvarimo i drugi, a do kraja mandata i sva četiri.\nI sami znate da smo se trudili da uradimo mnogo na poboljšanju fudbalskih uslova u Srbiji kroz razne akcije. Sa tim u vezi dugujemo veliku zahvalnost državi Srbiji koja je početkom godine izdvojila više od milion evra za izgradnju terena sa veštačkom travom širom koji su od višestrukog značaja za srppski fudbal.\nNa kraju, želeo bih da se posebno zahvalim Zoranu Lakoviću bez kojeg verovatno ne bi bio na čelu ove organizacije, niti bi FS Srbije imao uticaja u UEFA i FIFA koji ima danas i zato mu beskrajno hvala u moje i u ime Fudbalskog saveza Srbije.\nI da zaključim, ostvareno u godini za nama mora biti samo još veći motiv za sve nas koji smo posvećeni fudbalu. Pred nama je mnogo izazova i mnogo projekata koje želimo da realizujemo. U kojima moramo da učestvujemo zajedno. Želim vam svima srećnu i uspešnu 2018. godinu – rekao je Slaviša Kokeza u svom govoru pred fudbalskom Srbijom.\nREZULTATI I PREGLED 21. KOLA SUPER LIGE (VIDEO)